Selamat Pengantin Madu

Selamat Pengantin Madu merupakan sebuah siri televisyen Malaysia 2014 yang diarahkan Ibrahim Elias dibintangi oleh Aiman Hakim Ridza, Fasha Sandha dan Eina Azman. Siri drama ini mula bersiaran di slot Lestary, TV3 bermula dari 3 September hingga 15 Oktober 2014 menggantikan Romi Cinta Julia. Tajuk drama ini merupakan ejekan kepada ucapan "Selamat Pengantin Baru".Budiey (2 September 2014). Sinopsis Drama Selamat Pengantin Madu Sensasi Selebriti. Diperoleh pada 2 Mac 2018.Kisah perit bermadu dalam Selamat Pengantin Madu  Sinar Harian. Dicapai pada 1 Oktober 2014.

Sinopsis
Hana ialah seorang isteri mithali yang melaksanakan segala tanggungjawab sebagai seorang isteri kepada suaminya yang tersayang, Zul. Dalam usia 30-an, Hana merasakan dia telah mengecapi segala impiannya terutama dalam memiliki sebuah keluarga bahagia. Hana juga dikurniakan dua cahaya mata iaitu Isya dan Shafik. Hidup mereka juga agak mewah kerana Zul memegang jawatan tinggi di sebuah syarikat swasta. Hana digambarkan sebagai seorang wanita yang taat kepada suami dan hanya meluangkan masa lapangnya bersama keluarganya sahaja. Malah undangan rakan sepejabatnya terbatas apabila di luar waktu kerja.

Zul pula memang menjalankan tugasnya sebagai suami yang bertanggungjawab. Dilihat sentiasa ceria dan suka berseloroh, menjadikan Zul seorang yang mudah didampingi. Masmira yang pada mulanya misteri kini menjadi tamparan hebat buat Hana. Apatah lagi apabila menerima sepucuk surat menceritakan wanita itu telah diperisterikan Zul. Lantas dunia Hana gelap seketika cuba mencari kekuatan dalam menempuh dugaan dan pembohongan Zul. Sebaik mana juga Hana namun pasti ada sekelumit perasaan hati yang terguris. Namun, dengan jalan cerita yang unik, Hana menerima nasihat rakannya agar cuba menerima baik takdir yang menimpanya dengan melakukan perubahan positif.

Sedar bahawa anak-anaknya tidak boleh menerima kenyataan bahawa Zul telah menduakan ibu mereka menyebabkan Hana simpati dan tetap cuba menjayakan rumah tangganya. Namun niat baik Hana bakal berhadapan jalan sukar apabila Masmira menginginkan yang sebaliknya. Tamak dengan kasih sayang dan menginginkan perhatian penuh Zul, Masmira bakal cuba memiliki Zul sepenuhnya. Mampukah Hana bertahan? Apakah rancangan jahat Masmira?

Pelakon

Pelakon utama
 Aiman Hakim Ridza sebagai Zulkifli
 Fasha Sandha sebagai Hana
 Eina Azman sebagai Masmira

Pelakon pembantu
 Kuza Muzani sebagai Madihah
 Khayrisyah Kemal sebagai Nisya
 Carl Eqmal Hazali sebagai Syafik
 Ieda Moin sebagai Solehah
 Dilla Ahmad sebagai Mak Su Dillah
 Marissa Yasmin sebagai Mak Hanim
 Syed Ahmad Tahar sebagai Gazi Ghaus
 Hady Tahir sebagai Masmadi
 Sakhee Shamsuddin sebagai Nik Darimi
 Falisha Crossley sebagai Aisyah
 Natasha Elyzza sebagai Nabila
 Nizam Jamal sebagai Zam
 Ain Sufia sebagai Nora

Rujukan

Pautan luar


Kategori:Rancangan TV3
Kategori:Siri televisyen Malaysia
Kategori:Slot Lestary TV3
Kategori:Drama Melayu 2014